Id-Direttiva tal-Kummissjoni 97/49/KE
tad-29 ta' Lulju 1997
li temenda d-Direttiva tal-Kunsill 79/409/KEE dwar il-konservazzjoni ta' l-għasafar salvaġġi
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 79/409/KEE tat-2 ta' April 1979 dwar il-konservazzjoni ta' l-għasafar salvaġġi [1], kif l-aħħar emendata bl-Att ta' Adeżjoni ta' l-Awstrija, il-Finlandja u l-Isvezja,u partikolarment l-Artikolu 15 tagħha,
Billi l-Anness 1 tad-Direttiva 79/409/KEE għandu jiġi emendat biex titqies l-aħħar informazzjoni dwar is-sitwazzjoni ta' l-ispeċi ta' l-għasafar Phalacrocorax carbo sinesis, u partikolarment tal-fatt li din l-ispeċi laħqet status favorevoli ta' konservazzjoni;
Billi l-miżuri previsti f'din id-Direttiva huma skond l-opinjoni tal-Kumitat għall-Addattament ta' Progress Tekniku u Xjentifiku stabbilit skond id-Direttiva 79/409/KEE,
ADOTTAT DIN ID-DIRETTIVA:
Artikolu 1
L-Anness I tad-Direttiva 79/409/KEE għandu jiģi sostitwit bl-Anness ta' din id-Direttiva.
Artikolu 2
L-Istati Membri għandhom iġibu fis-seħħ il-liġijiet, regolamenti u dispożizzjonijiet amministrattivi neċessarji biex jikkonformaw ma' din id-Direttiva mhux aktar tard mit-30 ta' Settembru 1998. Għandhom mill-ewwel jinformaw b'dan lill-Kummissjoni.
Meta l-Istati Membri jadottaw dawn id-dispożizzjonijiet, dawn għandu jkun hemm fihom referenza għal din id-Direttiva jew għandu jkun hemm magħhom referenza bħal din fiż-żmien tal-pubblikazzjoni uffiċjali tagħhom. Il-proċedura għal referenza bhal din għandha tiģi adottata mill-Istati Membri.
Artikolu 3
Din id-Direttiva għandha tidħol fis-seħħ fl-għoxrin jum mill-pubblikazzjoni tagħha fil-Ġurnal Uffiċjali tal-Komunitajiet Ewropej.
Artikolu 4
Din id-Direttiva hi indirizzata lill-Istati Membri.
Magħmul fi Brussel, 29 ta' Lulju 1997.